پتیسا

پتیسا یا سون پاپڑی، برصغیر پاک و ہند دی اک مقبول مٹھیائی اے۔ پتیسا چنے دے آٹے (بیسݨ)، ہمہ مقصدی آٹے، گھیو، چینی تے ددھ توں بݨدا اے۔ ایہ عام طور تے مکَعب دی شکل دا ہُن٘دا اے یا فلیکس دے طور تے پیش کیتا جان٘دا اے تے ایہدی ساخت کرکری تے فلیکی ہُن٘دی اے۔ روایتی طور تے رولڈ پیپر کونز وچ ڈِھلا فروخت کیتا جان٘دا اے، جدید صنعتی پیداوار وچ ایہنوں مضبوطی نال بݨے ہوئے کیوبز دی شکل وچ فروخت کیتا جان٘دا اے۔

خیال کیتا جان٘دا اے کہ پتیسے دی اِبتداء برصغیر پاک و ہند توں ہوئی اے۔ قیاس اے کہ چین وچ ڈریگن دی داڑھی دی کینڈی (Dragon's beard candy)، کوریا وچ Kkul-tarae تے ایرانی پشمکی نال مشابہت رکھدا اے، جیہنے ترکی دے pişmaniye نوں جنم دِتا۔

 اجزاء 
2 ½ کپّ چینی
1 ½ کپّ بیسݨ
1 ½ کپّ آٹا
250 گرام گھیہ
2 چمچے دُدّھ
½ چمچے لیچی

 بݨاؤݨ دی ترکیب 
 بیسݨ تے آٹے نوں چن٘گّی طرحاں ملا لئو۔
 ہُݨ کڑاہی وچّ گھیہ نوں گرم کر لئو۔
 ہُݨ آٹا گھیہ وچّ پا دیو تے ایہنوں ہلکا بھُورا ہوݨ تَکّ بُھنّو۔
 ہُݨ ایہنوں آن٘چ توں ہٹا کے ٹھن٘ڈّا ہوݨ لئی رکھّ دیو تے کچھ دیر ہلاؤن٘دے رہو۔
 ہُݨ ایہدے وچّ چینی تے ددّھ ملا دیو تے ایہنوں کڑچھی نال کٹو جَد تَکّ ایہدے دھاگّے ورگے ریشے بَݨ جاݨ۔
 ہُݨ ایہنوں اکّ ان٘چ حِصّے وچّ گول کر دیو تے لیچی دے بی اُپر چِھڑک دیو۔

 باہرلے جوڑ 
 Annotated video recipe illustrates traditional hand-made technique for creating Soan Papdi's crisp multi-layers (filmed at Shreya's Sweets Hampankatta, Mangalore); ·Permaculturetravel· YouTube Channel
 Demonstration of modern mechanized equipment in the making of pişmaniye, a related Turkish confection

 حوالے 

گٹھ:مٹھیائیاں
گٹھ:پنجابی پکوان
گٹھ:پنجابی کھاݨے
گٹھ:کھاݨ پیݨ